sa bugso ng ligaya, at pagmamahalan ang dalawang magkatoto ay walang naigawad na pasalubong sa bawa'isa kundi ang piping pagyayakapan. kasama ang tanod na kagyat nilisan ng dalawa ang bilangguan. kinabukasan ang tenienteng yumurak nang walang patumangga sa bandilang pilipino, ay nabalitang patay. isang talibong daw ang nakatarak sa dibdib ng kahabaghabag na lumalang sa kanya ring pagkasawi. si faure ay nakatakas sa ibang lupain. doon sa mga kaparanga'bundok ng mga bayang malalaya doon sa di kilala ang kapangyarihan ng tao sa kapwa tao, doon sa di abot ng mapanglupig na mga utos ng isang pamahalaang mapagbusabos doon siya nanirahan, sa piling ng mga tell, nang panatag ang puso, payapa ang kalulwa'pagiisip, malaya katulad ng ibon sa himpapawid, maligaya katulad ng bulaklak na hinahagkan ng hamog. bulalakaw ng pag asa.